போராட்டத்தில் இரவும் பகலுமாகப் பங்கேற்ற கீதாஞ்சலி, லிடியா ஆகிய இருவரும் போலீஸாரின் தாக்குதலில் இருந்து தப்பித்து சிவராசபுரம் பகுதி மக்களின் பாதுகாப்பில் இருந்துள்ளனர். போலீஸாரின் தாக்குதல் குறித்துப் பேசும் கீதாஞ்சலி, “விஷுவல் கம்யூனிகேஷன் படிக்கும் மாணவி நான். தமிழ் உணர்வால்தான் இந்தப் போராட்டத்தில் பங்கேற்றேன். கடந்த 23-ம் தேதி காலை மெரினாவில் போலீஸ் நிகழ்த்திய வன்முறையில், அடி தாங்கமுடியாமல் பலரும் தெறித்து ஓடிக்கொண்டிருந்தார்கள். நான், லிடியா மற்றும் வேறு ஒரு பெண். அவருடைய பெயர் தெரியவில்லை. மூன்று பேரும் கைகளைக் கோத்துக்கொண்டு விவேகானந்தர் இல்லத்தின் அருகே நின்றோம்.